ג'ון ר. ויין

סר ג'ון רוברט ויין (באנגלית: John Robert Vane; ) היה רוקח יהודי אנגלי, שזכה בפרס נובל לפיזיולוגיה או לרפואה לשנת 1982 (יחד עם בנט סמואלסון וסונה ברגסטרם) "על גילוייהם לגבי פרוסטגלנדינים". קיבל את המדליה המלכותית בשנת 1989.

למרות חשיבותו הכימית הגדולה ושלל השפעותיו על גוף האדם, דרך פעולתו של האספירין בגוף פוענחה רק בשנת 1970 על ידי ג'ון ר. ויין שגילה, במחקר שזיכה אותו בפרס נובל ובתואר אבירות, שהאספירין "מעניק" את קבוצת האצטיל שלו לאנזים הנקרא ציקלואוקסיגנאז (COX). דבר זה מדכא לחלוטין את פעילותו של האנזים, והיא - ייצור פרוסטגלנדינים ותרומבוקסאנים בגוף.

קורות חיים 
ויין נולד בווסטרשייר שבאנגליה ב-1927 למאוריס ויין, בן למשפחת מהגרים יהודים מרוסיה, ולפרנסיס ויין, ממשפחת חקלאים מקומית. החל ללמוד כימיה באוניברסיטת בירמינגהם וקיבל תואר ראשון בפרמקולוגיה באוניברסיטת אוקספורד, שם קיבל גם תואר דוקטור בשנת 1953. לימד זמן קצר באוניברסיטת ייל וחזר לפוסט דוקטורט באוניברסיטת לונדון. 

ויין לימד באוניברסיטת לונדון במשך כ-18 שנים, שם חקר את דרך פעולתם של האספירין והפרוסטגלנדין, באמצעות ניסויים בבעלי חיים, מחקר שזיכה אותו אחר כך בפרס נובל לפיזיולוגיה או לרפואה לשנת 1982 (יחד עם בנט סמואלסון וסונה ברגסטרם) "על גילוייהם לגבי פרוסטגלנדינים".

החל מ-1973 שימש כמנהל המחקר של קרן ולקם, שם גילה את הפרוסטאצילין.

ב-1985 חזר לאקדמיה להמשך מחקר.

ויין התחתן עם אליזבת דפנה פייג' ב-1948 והיו להם 2 בנות.

עבודתו

פרסים
 1974 - חבר החברה המלכותית 
 1977 - פרס לסקר
 1982 - פרס נובל לפיזיולוגיה או לרפואה 
 1982 - דוקטור לשם כבוד באוניברסיטת אברדין
 1989 - המדליה המלכותית

קישורים חיצוניים 

 
 הספד לזכרו, באתר The Guardian, 25/11/2004

הערות שוליים

זוכי פרס נובל יהודים בריטים
זוכי פרס נובל לפיזיולוגיה או לרפואה
זוכי המדליה המלכותית
רוקחים יהודים בריטים
פרמקולוגים יהודים
פרמקולוגים בריטים
ביוכימאים יהודים
אבירים בריטים
עמיתים יהודים בחברה המלכותית
אנגלים שנולדו ב-1927
אנגלים שנפטרו ב-2004
בוגרי אוניברסיטת ברמינגהאם
סגל אוניברסיטת קווין מרי בלונדון
בוגרי אוניברסיטת קווין מרי בלונדון
זוכי פרס אלברט לסקר למחקר רפואי בסיסי